Hanne Sørvaag

**Hanne Margrethe Fredriksen Sørvaag** (født 1979) er en norsk vokalist, komponist og tekstforfatter. 

Hun har utgitt seks soloalbum, inklusiv *Cover me* som var på topp ti på album-listen i Norge i 2011. Hun har skrevet hits som har solgt nær 5 millioner i 70 land. Sangene *My Destiny* og *Say hello to goodbye* gikk begge høyt på Billboard-listen i USA, *My Destiny* gikk til annenplass. I Norge gikk Maria Arredondo til topps på radio-spillelisten Hit 40 og nådde fjerdeplass på VG-lista i 2007 med Sørvaags *Brief and Beautiful*. I januar 2017 toppet hun Spotify-spillelisten i Norge med sin versjon av Benny Borgs *God morgen min kjære*. Hennes versjon toppet også iTunes-salgslisten.

## Karriere
Hun platedebuterte i 2002 under navnet Paris med CD-en *You know me* som nådde 38.-plass på VG-lista. Sørvaag hadde skrevet seks av de elleve sangene. Den første singelen fra albumet, «I do believe», var komponert av Per Gessle. Den neste singelen, *Are you happy*, skrev hun i samarbeid med gitaristen Thomas Who. Hun var medkomponist av *You've got a hold on me* som ble fremført i norske Melodi Grand Prix 2003 av Linda Kvam. På sitt neste CD-album *Talk of the town*, som hun ga ut i 2006 under eget navn, hadde hun skrevet alle låtene selv.

Flere av hennes album har vært rangert på VG-lista, blant annet *Cover me* med niendeplass i 2011. Dette albumet inneholder Melodi Grand Prix-bidraget hun fremførte selv *You're Like A Melody* og hennes egne versjoner av en rekke av låtene hun hadde skrevet for andre. I 2012 ga hun ut sangboka *Like A Melody*.

## Låtskriver
Sammen med Harry Sommerdahl og Tim Baxter skrev hun sangen *My Destiny*, som ble fremført og gitt ut av *[[American Idol]]*-deltakeren Katharine McPhee, og nådde andreplass på den amerikanske Billboard singlelisten i uke 28 i 2006. Sammen med de to danske låtskriverne Remee og Thomas Troelsen skrev hun sangen *Disappear*, som gruppen No Angels fremførte  i den internasjonale finalen av Eurovision Song Contest 2008. Sørvaag jobber for Universal Music Group i Stockholm, og det var gjennom dette selskapet hennes låt havnet hos den tyske jentegruppen. Sørvaag skrev låten «Brief and Beautiful», innspilt av Maria Arredondo.

*Say hello to goodbye* skrev hun sammen med Shontelle.

Hun har også skrevet musikk for Wenche Myhre og Guri Schanke.

## Melodi Grand Prix
I 2009 deltok to av Sørvaags låter i norske Melodi Grand Prix, *Do it again* med Foxy og *Tricky* med Velvet Inc, hvorav den sistnevnte låten kom til finalen. I 2010 deltok hun i Melodi Grand Prix sammen med Fredrik Kempe med låten *[[My Heart Is Yours]]* fremført av Didrik Solli-Tangen. Sammen vant de den norske finalen og representerte Norge i Eurovision Song Contest 2010 i Oslo. Sammen med Harry Sommerdahl og Chistian Leuzzi ble hun også tatt ut til å representere Georgia i landets nasjonale finale med sangen «Shine», fremført av Sopho Nizharadze (også kalt Sofia). Sangen vant den nasjonale konkurransen og deltok deretter i Eurovision Song Contest 2010.

I Melodi Grand Prix 2011 sang hun sin egen *You're Like A Melody* under delfinalen i Florø, og gikk derfra videre til den nasjonale finalen i Oslo spektrum 12. februar. Her kom hun imidlertid ikke videre til gullfinalen. Hun var også en av låtskriverne av Carina Dahls *Guns & Boys*, som røk ut i første delfinale.

I Melodi Grand Prix 2012 var hun en av låtskriverne av *Make It Better* fremført av Tommy Fredvang, som ble uplassert i finalen. 

## Egne utgivelser
*My Destiny*, *Disappear*, *Brief and Beautiful*, *[[My Heart Is Yours]]*,  *You're Like A Melody*, *Say hello to goodbye* er alle med på albumet *Cover me*.

I 2012 ga hun ut sitt fjerde studioalbum, og det første i country-sjangeren, *[[All is Forgiven (Hanne Sørvaag-album)|All is Forgiven]]*. Flere av sangene på albumet skrev hun i Nashville sommeren 2012. En av dem er den første singelen derfra, *Days That End With Y*. Albumet nådde 14.-plass på VG-lista. Samme år kom sangboka «Like A Melody», som både inneholder hennes viktigste komposisjoner samt råd til dem som ønsker å komponere sanger selv.

I 2013 kom juleplaten *Christmas lights*. Dette albumet gikk også inn på VG-lista. I kjølvannet av utgivelsen gjennomførte hun en turné med julekonserter.

I juni 2014 ga hun ut innspillingen *Rain checks*.

I 2015 startet hun på et nytt album-prosjekt, bestående av samarbeid med forskjellige kjente artister. Første utgivelse var *Why I mess it up* i samarbeid med blues-gitaristen Amund Maarud. Albumet ble utgitt 1. april 2016 og inneholder duetter med Hollies-vokalisten Peter Howarth, Wenche Myhre, Magnus Carlsen, Unni Wilhelmsen, Claudia Scott og andre. Knut Reiersrud bidrar også instrumentalt.

## Konsertartist
Hanne Sørvaag har etter at hun flyttet tilbake til Norge i 2011 opptrådt på en rekke konsertsteder rundt i Norge.

I Stavanger Konserthus har hun deltatt på sommerkonsertene i 2015. I 2015 sang hun med Randi Tytingvåg og Britt-Synnøve Johansen i Fartein Valen-salen samme sted. 
I 2013 åpnet hun sammen med Steff Nevers Countryfestivalen på Seljord. Hun har også opptrådt på senere countryfestivaler rundt i landet.

Sommeren 2015 tok hun initiativ til den første Female Singer-Songwriter-konserten i Norge, inspirert av tilsvarende i USA. Der hadde hun med seg Unni Wilhelmsen (Di Derre), Simone Eriksrud (D'Sound) og Laila Samuels.

## Ideelt arbeid

I 2012 spilte hun i samarbeid med Magnus Carlsen inn en informasjonsvideo om Stavanger-regionen, i forkant av den internasjonale turneringen Norway Chess, som gikk 7.-18. mai 2013.

Til Norges speiderforbunds landsleir i Stavanger 6.-13. juli 2013 skrev hun sangen *We got what it takes*. Videoen hun deltok i viser speiding i friluft.

14. desember 2013 opptrådte hun for Røde kors under TV 2s artistgalla *Sammen for barn i krise* med sin selvkomponerte sang *Never alone*. Det ble også vist en film fra hennes møte med foreldreløse Felix.

## TV-serier
Våren 2009 deltok hun i *[[Zebra Grand Prix]]* på TV 2 Zebra på lag med Mikkel Gaup, hvor de kom på annenplass.
 
I 2012 var hun med som mentor i *[[The Voice – Norges beste stemme|The Voice]]* på TV 2, der Hege Øversveen sang Sørvaags komposisjon *Are you happy* og nådde annenplass i finalen. Hanne Sørvaag var senere selv deltager i *[[Skal vi danse (TV-program)|Skal vi danse]]* på samme kanal, hvor hun kom på førsteplass den 17. november 2012. 

I vårsesongen 2015 hadde Hanne Sørvaag igjen rollen som mentor og dommer i TV 2-programmet *The Voice*. Programmets finale ble sett av 900 000 seere. Hanne Sørvaag var mentor for finalisten Øyvind Boye Løvold som nådde annenplass.

I 2017 deltok hun i en sesong av *[[Hver gang vi møtes]]* på TV 2 sammen med Åse Kleveland, Eldar Vågan, Ida Maria, Benny Borg, Margaret Berger og Esben «Dansken» Selvig. Hun fikk spesielt stor suksess med sin versjon av *God morgen min kjære*, skrevet av Benny Borg. Den toppet både iTunes-salgslisten og Spotify-spillelisten i Norge.

Høsten 2019 var hun deltaker i *[[Stjernekamp]]*.

## Diskografi
;Studioalbum 
* 2002: *[[You Know Me]]* (som *Paris*), Sony Music
* 2006: *[[Talk of the Town]]*, Diamond Road Music
* 2011: *[[Cover Me (Hanne Sørvaag-album)|Cover Me]]*, daWorks
* 2012: *[[All is Forgiven (Hanne Sørvaag-album)|All is Forgiven]]*, daWorks
* 2013: *[[Christmas Lights (Hanne Sørvaag-album)|Christmas Lights]]*, daWorks
* 2016: *[[Featuring (Hanne Sørvaag-album)|Featuring]]*, Grappa
;Singler
* 2000: *Rock My World* (som *Hanne*), Columbia
* 2001: *I Do Believe* (som *Paris*), Sony Music
* 2002: *Are You Happy?* (som *Paris*), Sony Music
* 2002: *Without You* (som *Paris*)
* 2002: *Sway* (som *Paris*)
* 2004: *Ivy*
* 2006: *I Don't Feel a Thing*
* 2010: *It's Gonna Be Alright*, EMI – med Chris LeMay
* 2011: *You're Like a Melody*, daWorks
* 2011: *Bring Me Down*, daWorks
* 2011: *Say Hello to Goodbye*, daWorks
* 2012: *Disappear*, daWorks
* 2012: *Consequence of You*, daWorks
* 2012: *Days That End With Y*, daWorks
* 2013: *Never Alone*, daWorks
* 2014: *Rain Checks*, Diamond Road Music
* 2015: *Why I Mess It Up*, Diamond Road Music
* 2016: *Better Man*, Grappa – duett med Tobias Stenkjær
* 2016: *17 slag* – med Randi Tytingvåg og Britt-Synnøve Johansen
* 2017: *Talk, Talk, Talk*
* 2018: *Har eg mista deg allerede?*
;Deltar på
* Linda Kvam: *You've Got a Hold on Me* (2003)
* Melodi Grand Prix: *[[Melodi Grand Prix 2003 (album)|Melodi Grand Prix 2003]]* (2003)
* Werner Mill: *[[Talk to Me (Werner Mill-album)|Talk to Me]]* (2003)
* Artister i Rogaland: *Nå e det tid* (2005)
* Peter Nordberg: *[[Slott i sanden]]* (2005)
* Anneli Mattila: *[[Laulun lahjan sain]]* (2006)
* Katharine McPhee: *Somewhere Over the Rainbow/My Destiny* (2006)
* Julie: *[[Asasara]]* (2006)
* MEET Productions: *[[Prosjekt 101]]* (2006)
* No Angels: *[[Destiny (No Angels-album)|Destiny]]* (2007)
* Erica Baxter: *I Don't Feel a Thing* (2007)
* Erica Baxter: *[[Through My Eyes]]* (2007)
* Edurne: *[[Ilusión]]* (2007)
* Maria Arredondo: *Brief and Beautiful* (2007)
* Bryan Rice: *[[Good News (Bryan Rice-album)|Good News]]* (2007)
* Maria Arredondo: *[[For a Moment (album)|For a Moment]]* (2007)
* Tarja Turunen: *[[My Winter Storm]]* (2007)
* No Angels: *Disappear* (2008)
* Varmestuens venner: *[[Varmestuens venner 35 år]]* (2008)
* Tarja Turunen: *[[Die Alive (EP)|Die Alive]]* (2008)
* Jippu, Kaija Koo, Kristiina Brask & Antti Tuisku: *Liekki* (2008)
* Eurovision Song Contest: *[[Eurovision Song Contest 2008 (album)|Eurovision Song Contest 2008]]* (2008)
* No Angels: *[[Very Best of No Angels]]* (2008)
* Josefine: *[[Josefine (album)|Josefine]]* (2008)
* Timbiriche: *[[25 Todo el Reencuentro]]* (2008)
* Nikki Clan: *[[No será igual]]* (2008)
* Leah Dizon: *[[Communication!!!]]* (2008)
* Kreftomsorg Rogaland: *[[Uten deg (Kreftomsorg Rogaland)|Uten deg]]* (2008)
* Nikki: *[[Naked (Nikki-album)|Naked]]* (2008)
* Tarja Turunen: *[[The Seer EP]]* (2008)
* Torstein Sødal: *[[Torstein Sødal (album)|Torstein Sødal]]* (2008)
* Same Difference: *[[Pop (Same Difference-album)|Pop]]* (2008)
* Velvet Inc.: *Tricky* (2009)
* Foxy: *Do It Again* (2009)
* Melodi Grand Prix: *[[Melodi Grand Prix 2009 (album)|Melodi Grand Prix 2009]]* (2009)
* The Black Sheep: *[[Not Part of the Deal]]* (2009)
* E.M.D.: *[[A State of Mind (E.M.D.-album)|A State of Mind]]* (2009)
* Deep Insight: *[[Sucker for Love]]* (2009)
* Kristiina Brask: *[[Kuivilla susta]]* (2009)
* Kreftomsorg Rogaland: *[[Ta den ring (Kreftomsorg Rogaland)|Ta den ring]]* (2009)
* Amy Diamond: *[[Swings and Roundabouts]]* (2009)
* Nilsen & Aalberg: *[[Call Me a Dreamer]]* (2009)
* Sweetbox: *[[The Next Generation (album)|The Next Generation]]* (2009)
* Some & Any: *[[First Shot (Some & Any-album)|First Shot]]* (2009)
* Didrik Solli-Tangen: *[[My Heart Is Yours]]* (2010)
* Melodi Grand Prix: *[[Melodi Grand Prix 2010 (album)|Melodi Grand Prix 2010]]* (2010)
* Sofia Nizharadze: *Shine* (2010)
* Play: *[[Under My Skin (Play-album)|Under My Skin]]* (2010)
* The Black Sheep: *Line of Fire* (2010)
* Melodi Grand Prix: *[[Norsk Melodi Grand Prix gjennom 50 år]]* (2010)
* Eurovision Song Contest: *[[Eurovision Song Contest 2010 (album)|Eurovision Song Contest 2010]]* (2010)
* Nikki: *[[Let It Go (Nikki-album)|Let It Go]]* (2010)
* Timbiriche: *[[Timbiriche, el Musical]]* (2010)
* Musikkfest Stavanger: *[[Musikkfest Stavanger 2010]]* (2010)
* Shawn Desman: *[[Fresh (Shawn Desman-album)|Fresh]]* (2010)
* Victor Ark: *[[Unforgettable (album)|Unforgettable]]* (2010)
* Kreftomsorg Rogaland: *[[La den vandre]]* (2010)
* Shontelle: *[[No Gravity (Shontelle-album)|No Gravity]]* (2010)
* Soraya Arnelas: *[[Dreamer (Soraya Arnelas-album)|Soraya]]* (2010)
* Tone Damli Aaberge: *[[Cocool]]* (2010)
* Bryan Rice: *[[Another Piece of Me]]* (2010)
* Lena Malmborg: *[[Paris to Berlin]]* (2010)
* Didrik Solli-Tangen: *[[Guilty Pleasures (Didrik Solli-Tangen-album)|Guilty Pleasures]]* (2010)
* Carina Dahl: *[[Hot Child]]* (2010)
* Same Difference: *[[The Rest Is History]]* (2011)
* Carina Dahl: *Guns & Boys* (2011)
* Melodi Grand Prix: *[[Melodi Grand Prix 2011 (album)|Melodi Grand Prix 2011]]* (2011)
* Gift to Japan: *The Earth Is Trembling* (2011)
* Elena Paparizou: *[[Greatest Hits & More]]* (2011)
* Hush: *[[Dark Horse (Hush-album)|Dark Horse]]* (2011)
* Soraya Arnelas: *[[Dreamer Reloaded]]* (2011)
* Sweetbox: *[[Diamond Veil]]* (2011)
* Shawn Desman: *Moneyshot/Something Stupid* (2011)
* Melanie C: *[[The Sea (Melanie C-album)|The Sea]]* (2011)
* Kreftomsorg Rogaland: *[[Fra den ene til den andre]]* (2011)
* Melanie C: *Let There Be Love* (2011)
* Tommy Fredvang: *Make It Better* (2012)
* Melodi Grand Prix: *[[Melodi Grand Prix 2012 (album)|Melodi Grand Prix 2012]]* (2012)
* Iris Kroes: *[[First (Iris Kroes-album)|First]]* (2012)
* Tarja Turunen: *[[Act I: Live in Rosario]]* (2012)
* Erik Linder: *[[På riktigt]]* (2012)
* Kreftomsorg Rogaland: *[[Fem (Kreftomsorg Rogaland)|Fem]]* (2012)
* Ylvis: *Sammen finner vi frem* (2012)
* Wenche Myhre: *[[66 (album)|66]]* (2013)
* Therése Neaimé: *[[Sandstorm (Therése Neaimé-album)|Sandstorm]]* (2013)
* Elle Melle: *På denne tiå her i fjor* (2013)
* Kreftomsorg Rogaland: *[[Sammen (Kreftomsorg Rogaland)|Sammen]]* (2013)
* Elle Melle: *[[Hjem te deg (Elle Melle-album)|Hjem te deg]]* (2013)
* Steffen Jakobsen: *What She Wants* (2013)
* Trine Rein: *[[20 Year Anniversary &ndash; Hits & Favorites]]* (2014)
* Steffen Jakobsen: *[[Six String Love Affair]]* (2014)
* Superbarna: *[[Vi vil leke!]]* (2014)
* Sofia Nizharadze: *[[We Are All]]* (2014)
* Anne Nørdsti: *[[Danser i måneskinn]]* (2014)
* Elisabeth Andreassen: *A Countrygirl at Heart* (2014)
* Elisabeth Andreassen: *[[De fineste (Elisabeth Andreassen-album)|De fineste]]* (2014)
* Tarja Turunen: *[[Luna Park Ride]]* (2015)
* Guri Schanke: *Et øyeblikk* (2015)
* Rune Rudberg Band: *[[Levd liv (Rune Rudberg Band-album)|Levd liv]]* (2015)
* Guri Schanke: *[[Ut av mitt hjerte]]* (2015)
* Ragnar Bjerkreim: *[[Fra kjerke og katedral]]* (2016)
* Rune Rudberg: *[[20 største hits]]* (2016)
* Jahn Teigen-hyllest: *[[En hyllest til Jahn Teigen (album)|En hyllest til Jahn Teigen]]* (2016)
* Hver gang vi møtes: *[[Hver gang vi møtes &ndash; Sesong 6]]* (2017)
* DaWorks: *[[Nå tennes tusen julelys &ndash; Norsk julemusikk]]* (2017)
* DaWorks: *[[Inne i jula &ndash; Den ekstra store norske julemusikklista]]* (2017)
* DaWorks: *[[Som julekvelden på kjerringa &ndash; Norsk julemusikk]]* (2017)
* DaWorks: *[[Julen er her! &ndash; Norges fineste julemusikk]]* (2017)

## Referanser


## Eksterne lenker
* 
* 
*